Serbia

=SERBIA=



FAKTA:

 * Hovedstad: || Beograd ||
 * Areal: || 77 474 ||
 * Befolkning: || 7 344 847 ||
 * Befolkningstetthet: || 94,8 per km ||
 * Styreform: || Republikk ||

GEOGRAFI


Serbia grenser til Bosnia-Hercegovina og Kroatia i vest, til Ungarn i nord, til Romania og Bulgaria i øst, og til Makedonia, Kosovo og Montenegro i sør. Hovedstad er Beograd som også er størst i forhold til befolkning. Serbia er en del av "Balkan" som er en halvøy som danner det sørøstlige hjørnet av Europa. Vanligvis regnes disse følgende stater som en del av Balkan:
 * Hellas
 * Albania
 * Makedonia
 * Romania (delvis)
 * Bulgaria
 * Serbia
 * Montenegro
 * Kosovo
 * Bosnia-Hercegovina
 * Kroatia (ikke den nordlige delen)
 * Tyrkia (den europeiske delen)
 * Slovenia(delvis)

HISTORIE
Serbias historie er en historie fylt av konflikter. Landets strategiske plassering mellom to kontinenter har gjort det utsatt for invasjoner av mange folk. Beograd antas å ha blitt jevnet med jorden av 30 forskjellige arméer over tidens løp. Serbias hovedstad er en av Europas eldste byer. Arkeologiske utgravninger har vist spor av bosetting på stedet så langt tilbake som fra det sjette årtusenet før Kristus. I utkanten av dagens Beograd finnes fødestedet for Vinčakulturen, en av de store førhistoriske kulturene i Europa. De arkeologiske utgravningene i Starčevo og Vinča viser at området har vært bebodd i mer enn 7 000 år. Det vil si at Beograd er blant de eldste bosetningene i Europa som har vært bebodd sammenhengende.

Serbia – næringsliv
Serbia har rike mineralske ressurser, og gruvesektoren ble mindre rammet enn andre sektorer av krigshandlingene. De viktigste mineralene som blir utvunnet er kull, kobbermalm og bauxitt, mens det er mindre forekomster av jernmalm, råolje, sink og petroleum. Serbia har også en lang vekstsesong og omkring halvparten av det totale landarealet er dyrket mark eller beitemark. De viktigste vekstene er mais, hvete, sukkerbeter og poteter. Dyrking av frukt (plommer, druer) og grønnsaker er også viktig. Det er betydelig husdyrhold, særlig av sau og storfe. Industrisektoren sysselsetter ca. 45 % av landets arbeidsstokk, og bidrar med nær halvparten av landets totale inntekter (2008). Serbia har opplevd mange økonomiske nederlag, men siden 2000-tallet har regjeringen holdt et stramt budsjett, som har fått landet til å bli serkt økonomisk. Men de har økonomiske utfordringer: Høy arbeidsløshet, mangel på kompetanse, teknologisk etterslep i industrien, ineffektive bedrifter og manglende investeringer. Men de er på bedringens veg.

KILDER:
[]

[]